Gólerõs szeniorok
Folytatódik Tippmester játékunk. A heti programban az FC Fehérvár vezetõedzõjének, Csertõi Aurélnak a csapata is szerepel.
Az abdai származású Csertõi Aurél a sikeres edzõk közé tartozik a Borsodi Ligában. Ha teheti, kikapcsolódásként hétvégenként õ is futballcipõt húz a megyei III. osztályú Abda II csapatában.
– Ugye hallott a Tippmesterrõl? – kérdeztük az ETO egykori labdarúgóját.
– Igen, hiszen olvasom a Kisalföldet, de bevallom, nem nagyon foglalkoztam vele eddig.
– A heti programban helyet kapott az ön együttese is, amely hétvégén a Bezenyét fogadja.
– Örülök, hogy a játékukban  a kisebb csapatokra is lehet tippelni, biztos vagyok benne, hogy ez nagyon nagy dolog a számukra.
– Ott lesz a mérkõzésen?
– Az elõzõ fordulóban sajnos nem lehettem ott a többiekkel, akik azért így is gyõztek. Nem is akárhogyan, nyolc gólt lõttek az ellenfélnek. Most egyelõre nincs más programom, ezért ha semmi nem jön közbe, vasárnap én is játszhatok.
– Ha már szóba hozta a gólokat, meglepõen sok, negyvenhét találatot szereztek a hét forduló alatt.
– Nem túl fiatal, ám rutinos, jó játékosok alkotják a csapatot, s nagyon jó az elõrejátékunk. Valószínû ezért sikerül elsõsorban annyiszor a kapuba találnunk.
– A vezetõedzõsködés bizonyára sok idõt, energiát emészt fel. Marad kedve vasárnaponként még a focipálya közelébe menni?
– Persze hogy marad. Kimondottan jólesik ilyenkor játszani, mozogni egy kicsit. A heti egyszeri alkalom pedig igazán nem sok.
– Az abdai mérkõzés elõtt kimondottan nehéz feladat vár az ön által irányított FC Fehérvárra, ugyanis a Debrecen otthonába látogatnak a Borsodi Ligában.
– Az biztos, hogy nem mi vagyunk ennek a mérkõzésnek az esélyesei, hiszen az ország egyik legjobban menedzselt együttesérõl van szó. Jó labdarúgók fociznak Debrecenben, persze nyilván mi majd mindent elkövetünk a jó eredmény elérése érdekében.
– A meccs ugyan nem szerepel a Tippmesterben, de novemberben lesz egy ETO–Fehérvár összecsapás, ami biztos ott lesz a programban. Mint volt gyõri labdarúgó, milyen érzésekkel ül az ETO ellen a kispadon?
– Ha nem a gyõriek ellen játszunk, én amúgy ETO-szurkoló vagyok. Természetesen van olyankor egy másfajta érzés, drukk is bennem, mivel egykor én is a zöld-fehér klubhoz tartoztam. Végeredményben azonban egy ETO elleni meccs is csak egy a sok közül, ahol igyekszünk általában jól szerepelni.